Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12449

2. sz. Megjegyzés. - Az alábbi Szabványok nem tartalmaznak mennyiségi specifikációkat, melyeket össze lehetne hasonlítani a nemzeti légialkalmassági kódokban szereplőkkel. A II. Rész 1. 2. 1. pontjának megfelelően ezeket a Szabványokat ki kell egészíteni a Szerződő Államok által összeállított, adoptált, vagy elfogadott követelményekkel. A. 1. 3. A II. Rész 1. 2. 1. pontjában hivatkozott széleskörű és részletes nemzeti kódok megfelelő részei által meghatározott légialkalmasság szintjének, mindazon repülőgépekre, melyekre az A. 1. 2. pont vonatkozik, lényegében azonosnak kell lennie ezen rész általános Szabványai által szándékolt teljes légialkalmassági szinttel. A. 1. 4. Ha másként nem jelöltük, a Szabványokat a repülőgép teljes egészére kell alkalmazni, beleértve a hajtómű egységeket, a rendszereket és a berendezéseket. A. 2. Üzemeltetési korlátozások A. 2. 1. Korlátozó feltételeket kell meghatározni a repülőgépre, a hajtómű egységekre, és a berendezésekre (lásd G. 2. pontot). A jelen Rész Szabványainak való megfelelést meg kell valósítani feltételezve, hogy a repülőgépet a megadott korlátozásokon belül üzemeltetik. A korlátozásoknak biztonsági ráhagyást kell magukba foglalniuk, megteremtve ezzel a korlátozásokból eredő baleseteknek a legmesszebbmenőkig csekély szintű valószínűségét. Megjegyzés.- A „legmesszebbmenőkig csekély” fogalomra vonatkozó tájékoztató anyag a Légialkalmassági Kézikönyvben (DOC 9760) található. A. 2. 2. Meg kell határozni bármely paraméter korlátozó tartományait, melyeknek változása veszélyeztetheti a repülőgép biztonságos üzemeltetését, például: tömeg, súlypont helyzet, terhelés eloszlás, sebességek, külső levegő hőmérséklet és szintmagasság, vagy nyomásmagasság, amelyeken belül ezen Rész összes vonatkozó Szabványainak való megfelelést fel kell tüntetni. Megjegyzés.- A maximális üzemeltetési tömeget korlátozhatja a Zaj Bizonyítvány Szabványainak alkalmazása (lásd Annex 16, I. Kötet, és Annex 6, I. és II. Rész). A. 3. Veszélyes jellemzők és sajátosságok Az összes várható üzemeltetési körülmény között a repülőgépnek nem lehet egyetlen olyan jellemzője, vagy sajátossága sem, mely repülőgépet veszélyessé teszi. A. 4. A megfelelés bizonyítása A megfelelő légialkalmassági követelményeknek való megfelelést bemutató módozatoknak biztosítani kell, hogy minden esetben az elért pontosság olyan mértékű, mely kielégítő biztosítékot nyújt arra nézve, hogy a repülőgép, annak alkotórészei és berendezései megfelelnek a követelményeknek, és megbízhatóak, valamint kifogástalanul működnek a várható üzemeltetési körülmények között. 2007/70/II. szám “B” ALRÉSZ. REPÜLÉS B.1 Általános rész B.1. 1. A „B” Alrészben előírt Szabványoknak való megfelelést repüléssel vagy egyéb, olyan repülőgépen, vagy repülőgéptípusokon végrehajtott tesztekkel kell megállapítani, melyekre Típusbizonyítványt kértek, vagy az ilyen tesztekre alapozott számítások segítségével, feltéve, hogy a számításokból nyert eredmények pontosságukat tekintve azonosak a közvetlen tesztek eredményeivel, vagy megalapozottan kifejezik azt. B. 1. 2. Minden egyes Szabvánnyal való egyezést meg kell állapítani a repülőgéptömeg és a súlyponthelyzet összes alkalmazható kombinációjára a terhelési viszonyok olyan tartományain belül, amelyekre a bizonyítványt kérik. B. 1. 3. Ha szükséges, megfelelő repülőgép konfigurációkat kell megjelölni a repülés különböző szakaszaiban a teljesítmények megállapítása céljára, és a repülőgép repülési tulajdonságainak vizsgálata céljára. B.2Teljesítményre vonatkozó tervezési paraméterek B. 2. 1. A repülőgép teljesítményeiről kielégítő mennyiségű adatot kell meghatározni, és közzétenni a repülési kézikönyvben annak érdekében, hogy az üzemeltetőt el tudják látni mindazon szükséges információval, melynek alapján a repülőgép teljes tömegét meg tudja határozni, különös tekintettel a tervezett repülésre, továbbá képes legyen meghatározni a vonatkozó üzemeltetési paramétereket annak érdekében, hogy az adott repülés során ezek elfogadható garanciát jelentsenek a minimális teljesítmény elérésére. B. 2. 2. A repülőgépre közzétett teljesítményértékek elérésében figyelembe kell venni az emberi teljesítőképességet, és nem igényelhet a hajózó személyzet részéről kivételes jártasságot vagy óvatosságot. Megjegyzés.- Az emberi teljesítőképességre vonatkozó tájékoztató anyag az Emberi Tényezők Kiképzési Kézikönyvében (DOC 9683) található meg. B. 2. 3. A repülőgép közzétett teljesítményértékeit összhangba kell hozni az A2. 1 pontban foglalt megfelelősséggel, valamint a repülőgép rendszerei és berendezései közül azoknak a logikai kombinációival, melyeknek működése hatással lehet a teljesítményre. B. 2. 4. Minimális teljesítmény A felszállásra és a leszállásra közzétett maximális tömegnél (lásd a B2.7 pontot),- mivel függvényei a repülőtér szintmagasságának vagy a nyomásmagasságnak akár az egyezményes légkörben, vagy meghatározott szélcsendes légköri viszonyok között, és vízi repülőgépek esetében meghatározott hullámzásmentes vízfelület viszonyai között, - a repülőgépnek képesnek kell lennie a minimális teljesítményértékek elérésére, melyeket a B2.5 és a B2.6 pontokban előírtak, figyelmen kívül hagyva az akadályokat, vagy a futópályán, vagy a vízfelületen a nekifutás hosszát. Megjegyzés.- Ez a Szabvány megengedi, hogy a maximális felszállótömeget, és a maximális leszállótömeget úgy tegyék közzé a repülőgép repülési kézikönyvében, hogy viszonyítják például: 2007/70/II. szám - a repülőtér szintmagasságához, vagy - a repülőtér szintjén lévő nyomásmagassághoz, vagy - a repülőtér szintjén a nyomásmagassághoz és a levegő hőmérsékletéhez, olymódon, hogy felhasználásra készen álljon rendelkezésre, amikor a nemzeti kódot alkalmazzák a repülőtér teljesítményének üzemeltetési korlátozásaihoz B. 2. 5. Felszállás

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes